b'\n_START_ARTICLE_\nEdvin Luotonen\n_START_PARAGRAPH_\nEdvin Leonard Luotonen (28. syyskuuta 1886 Uusikaupunki \xe2\x80\x93 3. toukokuuta 1974 Uusikaupunki) oli suomalainen lyseon lehtori ja kunnallispoliitikko._NEWLINE_Luotosen vanhemmat olivat leipurimestari Frans Viktor Luotonen ja Kristiina Vilhelmiina Nylander. H\xc3\xa4n p\xc3\xa4\xc3\xa4si ylioppilaaksi 1909 ja valmistui filosofian kandidaatiksi 1913 ja filosofian maisteriksi 1914. _NEWLINE_Luotonen oli Uudenkaupungin yhteislyseossa historian ja suomenkielen opettajana 1918\xe2\x80\x931930 ja suomenkielen vanhempana lehtorina vuodesta 1931 alkaen. H\xc3\xa4n oli Uudenkaupungin kaupunginvaltuuston j\xc3\xa4senen\xc3\xa4 1921\xe2\x80\x931923 ja uudelleen vuodesta 1931 alkaen sek\xc3\xa4 toimi valtuuston puheenjohtajana vuodesta 1933 alkaen.  H\xc3\xa4n sai kaupunkineuvoksen arvonimen vuonna 1967._NEWLINE_Edvin Luotonen oli naimisissa vuodesta 1921 Elli Helmi Evelina Palmrosin kanssa.'